Nuyrivier

Die Nuyrivier is 'n standhoudende rivier wat in die Wes-Kaap, Suid-Afrika vloei. Dit ontspring in die Langeberge net oos van Worcester en is 'n sytak van die Breederivier

Spruite bekend as die Huiswater, Raaswater en Witwater ontspring in die Keeromsberg, Naudésberg en die Kwadousberg (wes van die Koo, suid van De Doorns) en vloei almal in die Keeromdam. Die water wat uit die dam loop, vorm die Nuyrivier. Dit loop deur die Nuyvallei op nagenoeg 33° 39′ suid en 19° 38′ oos en sluit heelwat stroomaf by die Toontjiesrivier aan. Net suid van Worcester en naby die Brandvlei vloei dit in die Breederivier.

In die Nuyvallei word veral met druiwe en olywe geboer en vorm deel van die Robertson-wynroete. Deur 'n netwerk kanale verskaf die Keeromdam (gebou 1954) besproeiingswater aan 1 380 ha vrugbare grond in die vallei van die Breederivier.

Die spoorweghalte Nuy is net wes van Mowers.

Bibliografie
 Mouton, Annalize: Nuy - where a farm was bartered for a whip. In: Village Life. Nr. 17, April/Mei 2006. ISSN 1810-5580
 Mouton, Annalize: A mother's vision secured the Rabie future at Nuy. In: Villllage Life. Nr. 18, Junie/ Julie 2006. ISSN 1810-5580
 Mouton, Annalize: The people of Nuy build a dam. In: Village Life. nr. 19, Augustus/September 2006. ISSN 1810-5580

 Eksterne skakel 
 Google-kaart van die Nuyrivier se monding by Geonames.org (cc-by)

Kategorie:Riviere in Wes-Kaap